เราไม่แน่ใจว่ามันปวดเพราะยานี้(metronidazole)จริงไหมคะ คือเรากินยาตัวนี้มาสองวันแล้วรู้สึกปวดท้องมาก (ปวดบริเวณใต้ลิ้นปี่) เราสามารถกินยาแก้ปวดท้องคู่กันไปได้ไหม แล้วต้องกินยาตัวไหน หรือเราควรทำอย่างไรดีคะ รบกวนขอคำแนะนำทีค่ะ
สวัสดีค่ะ Anandiaยาเมโทรนิดาโซล (Metronidazole) เป็นยาปฏิชีวนะ ที่จะออกฤทธิ์ต้านเชื้อแบคทีเรียในร่างกาย ซึ่งจะใช้ในการรักษาโรคจากการติดเชื้อแบคทีเรียได้หลากหลายชนิด โดยเฉพาะกับเชื้อแบคทีเรียชนิดที่เจริญเติบโตได้เองไม่ต้องอาศัยออกซิเจนยานี้มักจะใช้รักษาการติดเชื้อในช่องคลอด ท้อง ผิวหนัง ข้อต่อ และระบบทางเดินหายใจ และใช้ภายใต้การดูแลของแพทย์ผลข้างเคียงที่อาจพบจากยาเช่นคลื่นไส้ อาเจียน ไม่อยากอาหาร รู้สึกน้ำลายขมปวดท้อง ไม่สบายท้อง ท้องผูก ท้องเสียปวดหัว เวียนหัว เดินเซไอ จาม หรือมีน้ำมูกปากแห้ง ลิ้นบวม เจ็บลิ้นปัสสาวะสีเข้มซึ่งอาการปวดไม่สบายท้อง อาจเป็นผลข้างเคียงยา หรือมีสาเหตุอื่นๆที่ไม่เกี่ยวกันเช่นกระเพาะอาหารอักเสบ แผลในกระเพาะอาหาร กรดไหลย้อนแนะนำการปรับพฤติกรรมเช่นกินอาหารให้ตรงเวลา ไม่กินแล้วลงนอนทันที นั่งหัวสูงไว้ก่อน อาจกินยาพร้อมมื้ออาหารไปเลย สามารถกินยาเคลือบกระเพาะรักษาตามอาการได้เบื้องต้น และสังเกตอาการ ถ้ายังปวดท้องเยอะขึ้นเรื่อยๆ จุกแน่น คลื่นไส้ อาเจียนทำให้กินอาหารไม่ได้ตามปกติ ควรไปพบแพทย์เพื่อตรวจเพิ่มเติม